Osnovna škola

“Vladimir Nazor” Đakovo

Klasa: 003-06/17-01/08

Urbroj: 2121-15-17-1

U Đakovu, 29. rujna 2017.

**Z A P I S N I K**

sa 4. sjednice Školskog odbora održane 29. 9. 2017. godine s početkom u 18.00 sati u prostoriji ravnatelja Škole.

Nazočni: Ivana Hrastović Mandarić, Maja Pavić, Sanja Vidović, Zrinka Kedačić, Barbara Šimić Gams, Ivana Radnić, Sanja Rogoz Šola – članovi, te Andrija Šušak – ravnatelj škole

Nedostaju: nitko

Zapisničar: Petar Erceg

**d n e v n i r e d :**

1. **Donošenje Godišnjeg plana i programa rada škole za šk. 2017/18.g.**
2. **Donošenje Školskog kurikuluma za školsku 2017/18.godinu**
3. **Donošenje prethodne suglasnosti za zasnivanje radnog odnosa za radno mjesto:**

***- Učitelj razredne nastave– 1 izvršitelj na određeno vrijeme ( po raspisanom natječaju )***

***- Učitelj matematike i fizike - 1 izvršitelj na određeno vrijeme***

***- Spremačica – 1 izvršitelj na određeno vrijeme***

1. ***Razno.***

Dnevni red se jednoglasno usvajaja.

Primjedbi na tekst zapisnika sa 2. sjednice Školskog odbora nema i donosi se jednoglasno sljedeći

**Ad. 1.** Ravnatelj škole je članovima Školskog odbora detaljno izložio Godišnji plan i program rada škole za školsku 2017./18. godinu kojim se utvrđuje mjesto, vrijeme, način i izvršitelji poslova, te naglasio da se počinje raditi već u svibnju, ( kurikulum malo poslije ), tako da u kolovozu već svi znaju svoje zadatke.

Godišnji plan i program rada sadrži podatke o uvjetima rada, izvršiteljima poslova i njihovim zaduženjima, podatke o organizaciji rada, tjedni i godišnji broj sati po razredima i oblicima odgojno-obrazovnog rada, planove rada ravnatelja, stručnih suradnika, Školskog odbora, stručnih tjela, plan stručnog osposobljavanja i usavršavanja, podatke o ostalim aktivnostima, te razne priloge kao što su:Godišnji planovi i programi rada učitelja, Školski kurikulum, plan i program rada razrednika, individualno stručno usavršavanje učitelja, rješenja o tjednim zaduženjima odgojno-obrazovnih radnika i raspored sati.

Nakon glasovanja Školski odbor donosi jednoglasno:

**ODLUKU: “ Godišnji plan i program rada škole za školsku 2017/18. godinu jednoglasno se usvaja.”**

**Ad. 2.** Ravnatelj je između ostaloga naglasio da školski kurikulum oslikava život škole. Istovremeno, kurikulum je osobna karta škole jedinstvena za svaku pojedinu školu. Kurikulum je svojevrsni skup sadržaja i aktivnosti po kojima je škola prepoznatljiva, po čemu se razlikuje od svih drugih škola.

S organizacijskog aspekta, školskim kurikulumom se utvrđuje dugoročni (školski projekti, tradicijske aktivnosti škole) i kratkoročni plan i program škole. Kurikulum objedinjuje sadržaje izborne nastave, izvannastavnih i izvanškolskih aktivnosti koje učenici mogu odabrati na početku školske godine.

Školski kurikulum naše škole prepun je tradicije; bilo da se radi o kulturnoj i javnoj djelatnosti škole ili izvannastavnim aktivnostima, koji su nositelji, ili veći dio sadržaja svih manifestacija na razini lokalne zajednice.

Školski kurikulum je razrađen po odgojno obrazovnim područjima i ima ukupno 87 stranica. Dostupan je na mrežnim stranicama škole svim učenicima, roditeljima i svima ostalima koji su zainteresirani za rad i život naše škole.

Nakon glasovanja Školski odbor jednoglasno donosi

 **ODLUKU: “ Školski kurikulum za školsku 2017./18. godinu jednoglasno se usvaja “.**

**Ad. 3.** Za radno mjesto učitelja razredne nastave na određeno vrijeme prijavilo se 11 kandidata. Ravnatelj je zatražio prethodnu suglasnost za Antonelu Butković.

Nakon glasovanja Školski odbor jednoglasno donosi

**ODLUKU: “ Daje se prethodna suglasnost za Antonelu Butković za zasnivanje radnog odnosa na radnom mjestu učitelja razredne nastave na određeno vrijeme , do povratka zamjenjivanog radnika na rad.**

Za radno mjesto učitelja matematike i fizike, na određeno vrijeme s punim radnim vremenom, ravnatelj je zatražio prethodnu suglasnost za Mariju Šarić najduže do 60 dana.

Nakon glasovanja Školski odbor jednoglasno donosi

**ODLUKU: “ Daje se prethodna suglasnost za Mariju Šarić za zasnivanje radnog odnosa na radnom mjestu učitelja matematike i fizike na određeno vrijeme s punim radnim vremenom, do povratka zamjenjivanog radnika na rad.**

Za radno mjesto spremačice, na određeno vrijeme s nepunim radnim vremenom – 4 sata dnevno, ravnatelj je zatražio prethodnu suglasnost za Ivonu Budimir, najduže do 60 dana.

Nakon glasovanja Školski odbor jednoglasno donosi

**ODLUKU: “ Daje se prethodna suglasnost za Ivonu Budimir za zasnivanje radnog odnosa na radnom mjestu spremačice na određeno vrijeme s nepunim radnim vremenom – 4 sata tjedno, do povratka zamjenjivanog radnika na rad.**

**Ad. 4. Ravnatelj je naglasio da je škola ušli u projekt “PRO MICRO “ – promidžba programiranja za učenike 6.-ih razreda.**

**Škola je također ušla u program “ Univerzalna školska športska škola “.**

**Škola sudjeluje u provedbi Školske sheme, koja objedinjuje dosadašnju Shemu školskog voća i povrća i Program mlijeka u školama te su ugovori potpisani sa lokalnim dobavljačima.**

Sjednica je završena u 19,45 sati.

**Zapisničar: Predsjednica:**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

Petar Erceg Sanja Vidović